Ένα περιστατικό που δύσκολα μπορεί να συλλάβει κανείς εκτυλίχθηκε στα Καμίνια την περασμένη Πέμπτη όταν μία 14χρονη άρχισε να μαχαιρώνει την μητέρα της ενώ αυτή κοιμόταν.

Ήταν ξημερώματα Πέμπτης και το ένα από τα δύο κορίτσια πετάχτηκε από το κρεβάτι του. Το κορίτσι κατευθύνθηκε στην κουζίνα από όπου άρπαξε ένα μαχαίρι 23 εκατοστών. Στη συνέχεια πήγε στο σαλόνι όπου σε ένα ράντσο κοιμόταν η μητέρα της.

Το κορίτσι άρχισε να μαχαιρώνει τη μητέρα της μέσα στον ύπνο της στις 2 τα ξημερώματα!

Η μητέρα αιμόφυρτη άρχισε να φωνάζει σε βοήθεια την κόρη της Α. που κοιμόταν ώστε να τη σώσει από τη μανία της Λ. που της είχε επιτεθεί. Η 14χρονη ξύπνησε και κατάφερε να αποσπάσει το μαχαίρι που κρατούσε η Λ. και να ειδοποιήσει το ΕΚΑΒ.

Το κορίτσι συνελήφθη και την εξέτασε παιδοψυχολόγος στο Παίδων. Και στον ψυχολόγο φαινόταν να τα έχει χαμένα και να μην έχει συνειδητοποιήσει τι ακριβώς έχει κάνει. Ο εισαγγελέας την άφησε ελεύθερη με περιοριστικούς όρους.